MUNICIPIUL DEJ

JUDEȚUL CLUJ

DIRECTIA ECONOMICĂ

SERVICIUL IMPOZITE ȘI TAXE

Anexa la Hotarare nr. /2015

PROCEDURA

**privind implementarea Schemei de ajutor de minimis pentru contribuabilii bugetului local al municipiului Dej care beneficiază, în anul fiscal 2016, de cotă de impozitare redusă la impozitul/taxa pentru clădirile aflate „în clasă energetică A”, care deţin o certificare oficială recunoscută la nivel mondial (LEED, BREEAM sau DGNB) ca şi „clădire verde”.**

ART. 1 Dispoziţii generale

**(1)** Prezenta procedură instituie o Schemă de ajutor de minimis denumită *„****Schemă de ajutor de minimis pentru contribuabilii bugetului local al municipiului Dej care beneficiază, în anul fiscal 2016, de cotă de impozitare redusă la impozitul/taxa pentru clădirile aflate „în clasă energetică A”, care deţin o certificare oficială recunoscută la nivel mondial (LEED, BREEAM sau DGNB) ca şi „clădire verde” .***

**(2)** Acordarea ajutorului de minimis în cadrul prezentei scheme se va face numai cu respectarea criteriilor privind ajutorul de minimis stipulate în Regulamentul Comisiei Europene nr. 1407/2013 – privind aplicarea art. 107 şi art. 108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene nr. L 352/24.12.2013;

**(3)** Prezenta schemă de ajutor nu intră sub incidenţa obligaţiei de notificare către Comisia Europeană, în conformitate cu prevederile Regulamentului Comisiei Europene nr. 1407/2013 – privind aplicarea art. 107 şi art. 108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene nr. L 352/24.12.2013;

**(4)** Prezenta schemă se aplică pe raza administrativ-teritorială a municipiului Dej şi va fi adoptată prin hotărârea Consiliului Local al municipiului Dej.

ART. 2 Obiectivul şi scopul schemei

Obiectivul prezentei scheme constă în susţinerea contribuabililor care îşi desfăşoară activitatea pe raza administrativ-teritorială a municipiului Dej, învestesc sume considerabile în imobilele clădiri pentru o performanţă energetică superioară si deţin o certificare oficială, recunoscută la nivel mondial (LEED, BREEAM sau DGNB) ca fiind „clădire verde”. Avantajele create asupra mediului, cele de natură economică şi socială care vizează direct îmbunătăţirea nivelului de trai prin valorificarea eficientă a potentialului regional si local, îndrituiesc autorităţile administraţiei publice locale să ia masuri de promovare a acestor deziderate prin unele facilităţi fiscale .

Municipalitatea dejeană urmareste impulsionarea si diversificarea activitatilor economice,

stimularea investitiilor in sectorul privat, si nu in cele din urma imbunatatirea nivelului de trai si a conditiilor de viata. In scopul asigurarii unei cresteri economice, dinamice si durabile, prin valorificarea eficienta a potentialului regional si local, autoritatile administratiei publice locale pot lua masuri de promovare a imbunatatirii conditiilor de viata, economice şi de mediu.

Protecţia si conservarea mediului inconjurator este una dintre cele mai importante probleme ale umanității, societatea fiind nevoita să facă eforturi pentru a reduce impactul negativ exercitat de creşterea economică. Dezvoltarea durabilă, satisfacerea nevoilor prezentului fără a le compromite pe cele ale generațiilor viitoare, este un obiectiv fundamental, iar in vederea atingerii acestui obiectiv, trebuie ca politicile economice, sociale şi de mediu să fie abordate impreuna, la toate nivelurile.

ART. 3 Baza legală

**(1)** Regulamentul Comisiei Europene nr. 1407/2013 – privind aplicarea art. 107 şi art. 108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene nr. L352/24.12.2013, art.1, teza finală;

**(2)** O.U.G. nr. 77/2014 privind procedurile naţionale in domeniul ajutorului de stat, precum si pentru modificarea si completarea Legii concurentei nr.21/1996, modificată şi aprobată prin Legea 20/2015.;

**(3)** O.G. nr. 92/2003 – privind Codul de procedură fiscală cu modificările şi completările ulterioare;

**(4)** H.G. nr. 1050/2004 – privind aprobarea Normelor metodologice de aplicare a O.G. nr. 92/2003 – privind Codul de procedură fiscală;

**(5)** art. 286 alin. (6) din Legea nr. 571/2003 – privind Codul fiscal, cu modificările şi completările ulterioare;

**(6)** pct 221^1 din H.G. nr. 44/2004 – privind aprobarea Normelor metodologice de aplicare a Legii nr.571/2003 – privind Codul fiscal, modificată.

**ART. 4 Autoritatea publică competentă să implementeze schema**

1. Autoritatea publică ce implementează prezenta schemă de ajutor de minimis este Municipiul Dej prin Consiliul local al municipiului Dej.

ART. 5 Domeniul de aplicare

**Sunt exceptate de la aplicarea prevederilor prezentei scheme:**

**a)**întreprinderile care îşi desfăşoară activitatea în sectoarele de pescuit şi acvacultură,

reglementate de Regulamentul Consiliului ( CE ) nr. 104/2000 publicat în Jurnalul Oficial al UE L 17/21.01.2000;

**b)**intreprinderile care îşi desfăşoară activitatea în producţia primară a produselor agricole aşa cum sunt enumerate în Anexa 1 la Tratatul de Instituire a Comunităţii Europene;

**c)**întreprinderile care îşă desfăşoară activitatea în transformarea şi comercializarea produselor agricole, aşa cum sunt enumerate în Anexa 1 la Tratatul de Instituire a Comunităţii Europene în următoarele cazuri:

1.când valoarea ajutorului este stabilită pe baza preţului sau a cantităţii produselor în cauză

achiziţionate de la producătorii primari sau introduse pe piaţă de întreprinderile în cauză;

2.când ajutorul este condiţionat de transferarea lui parţială sau integrală către producătorii

primari;

**d)**activităţile legate de export către state terţe sau state membre, respectiv ajutoarele legate

direct de cantităţile exportate, ajutoarele destinate înfiinţării şi funcţionării unei reţele de distribuţie sau pentru alte cheltuieli curente legate de activitatea de export;

e)activităţile care favorizează utilizarea produselor naţionale în detrimentul celor importate;

**f)** achiziţionarea vehiculelor de transport rutier de marfă de catre intreprinderie, care au ca obiect de activitate prestarea de servicii de transport rutier de marfă in numele tertilor sau contra cost;

Un solicitant care îşi desfăşoară activitatea atât în sectoare/domenii eligibile, cât şi în sectoare/domenii neeligibile, aşa cum sunt definite conform prezentei scheme, poate beneficia de facilităţile fiscale menţionate la art. 8 pentru sectoarele neexceptate, eligibile.

Pentru a beneficia de prevederile schemei, întreprinderea în cauză trebuie să se asigure, prin mijloace corespunzătoare, precum separarea activităţilor sau o distincţie între costuri, că activităţile desfăşurate în sectoarele excluse din domeniul de aplicare nu beneficiază de ajutoare de minimis acordate în conformitate cu prezenta schemă.

Art. 6 Definiţii

În sensul prezentei procedurii următorii termeni se definesc astfel:

**a)Produse agricole** – desemnează produsele listate în Anexa 1 a Tratatului Comisiei Europene, cu excepţia produselor piscicole;

**b)Transformarea produselor agricole –** înseamnă o operaţiune asupra produsului agricol în urma căreia rezultă de asemea un produs agricol, cu excepţia activităţilor agricole necesare preparării unui produs animal sau vegetal pentru prima vânzare;

**c)Comercializarea produselor agricole** – înseamnă deţinerea sau expunerea în vederea vânzării, oferirea spre vânzare, livrarea sau orice alte forme de introducere pe piaţă, cu excepţia primei vânzări de către un producător primar către revânzători sau operatori şi a oricărei activităţi constând în prepararea unui produs în vederea primei vânzări; o vânzare de către un producător primar către consumatorii finali este considerată comercializare, în cazul în care se desfăşoară în localuri distincte, rezervate acestei activităţi;

**d)Rata de actualizare** – este rata de referinţă stabilită de către Comisia Europeană pentru România pe baza unor criterii obiective şi publicată în Jurnalul Oficial al Uniunii Europene şi pe Internet;

**e)Furnizor** - În cadrul prezentei scheme, este Municipiul Dej, prin Consiliul Local al

Municipiului Dej;

**f)Întreprindere** – orice entitate care desfășoară o activitate economică, indiferent de statutul juridic, de modul de finanţare sau de existenţa unui scop lucrativ al acesteia . Din această categorie fac parte, în special, lucrătorii care desfășoară o activitate independentă și întreprinderile familiale care desfășoară activități de artizanat sau alte activități, precum și parteneriatele sau asociațiile care desfășoară în mod regulat o activitate economică.;

**g)Întreprindere unică** -include toate întreprinderile, inclusiv cele între care există cel puţin una dintre relaţiile următoare:

(g1) o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;

(g2) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

(g3) o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

(g4) o întreprindere care este acţionar sau asociat al unei alte întreprinderi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.

Întreprinderile care întreţin, cu una sau mai multe întreprinderi, relaţiile la care se face referire la aliniatul (g) literele (g1)-(g4) sunt considerate întreprinderi unice.

**h)Alocare specifică individuală** – valoarea totală a ajutorului de minimis-maximum 200.000 euro pentru trei ani fiscali consecutivi pentru o întreprindere unică( 2 ani fiscali precedenţi şi anul fiscal în curs ), respectiv 100.000 euro pentru orice întreprindere care activează în sectorul transporturilor rutiere de mărfuri în contul terților sau contra cost;

**j)Investiţie** – valoarea capitalizată a clădirilor construite în baza unei autorizaţii de construire în condiţiile legii;

**k)Investitor** – persoana juridică română, organizată conform Legii nr. 31/1990 – privind societăţile comerciale, cu modificările şi completările ulterioare;

**l)Profil de activitate** - reprezintă activitatea desfăşurată de investitor corespunzător clasificaţiei activităţilor din economia naţinală cu ponderea cea mai mare înscrisă în situaţiile financiare ale investitorului.

**6. Durata schemei de ajutor de minimis**

Prezenta schemă se aplică în perioada 01.01.2016-31.12.2016, până la epuizarea integrală a bugetului aprobat.

**7. Beneficiarii şi bugetul schemei**

(1) Numărul estimat de beneficiari este de aproximativ 10, acesta putând fi extins până la epuizarea bugetului schemei.

(2) Valoarea totală a ajutorului de minimis (bugetul schemei) ce poate fi acordat în cadrul prezentei scheme, în anul fiscal 2016, este de 300.000 lei.

(3) Valoarea în Euro a ajutorului de minimis acordat în temeiul prezentei scheme se calculeaza la cursul BNR din data de 04.01.2016.

(4) De prevederile prezentei scheme beneficiază persoanele juridice care desfasoara partial sau total activitati economice, indiferent de forma de organizare, inclusiv instituţiile publice în calitatea lor de„ întreprinderi ”, pentru activitatea economică pe care o desfăşoară.

**8.Condiţii de eligibilitate a schemei**

**(1)** Măsurile de sprijin fianciar acordate prin prezenta schemă de minimis constau in reducerea la plata impozitul/taxei pe clădiri. Cuantumul ajutorului de minimis pentru fiecare beneficiar este reprezentat de diferenţa dintre impozitul/taxa pe clădiri aplicată la nivel de 0,25% din valoarea impozabilă a acestora, respectiv nivelul minim al cuantumului stabilit de Codul fiscal şi impozitul/taxa de 1,25% din valoarea impozabilă a acestora, stabilită pentru ceilalţi contribuabili persoane juridice..

**(2)** Pot beneficia de măsurile de ajutor de minimis prevăzute în prezenta schemă, contribuabilii care îndeplinesc cumulativ următoarele condiţii:

- deţin/administrează o clădire certificată şi recunoscută la nivel mondial (LEED, BREEAM sau DGNB) ca şi „clădire verde”.

- sunt persoane juridice cu sediul în România, înregistrate la Registrul Comerţului ca societăţi comerciale conform Legii nr. 31/1990 privind societăţile comerciale, republicată, cu

modificările şi completările ulterioare, sau ca societăţi cooperatiste în baza Legii nr. 1/2005

privind organizarea şi funcţionarea cooperaţiei, care desfăşoară activităţi economice pe

teritoriul României şi au calitatea de contribuabili ai bugetului local al municipiului Dej;

- nu se află în stare de insolvenţă, lichidare, dizolvare, afacerea să nu fie condusă de un

administrator sau lichidator judiciar, să nu aibă restricţii asupra activităţilor sale comerciale

iar acestea să nu fie puse la dispoziţia creditorilor;

- nu au făcut obiectul unei decizii a Comisie Europene de recuperare a unui ajutor de stat sau, în cazul în care a făcut obiectul unei astfel de decizii, aceasta a fost deja executată şi creanţaintegral recuperată;

- nu a fost constatată o faptă ce constituie infracţiune de evaziune fiscală, pentru care s-a

pronunţat o hotărâre judecătorească definitivă;

- valoarea totală a ajutoarelor de minimis acordate intreprinderii unice, aşa cum este definită de prezenta schemă, pe o perioadă de 3 ani consecutivi (2 ani fiscali precedenţi şi anul fiscal în curs), cumulată cu valoarea alocării financiare acordate în conformitate cu prevederile prezentei scheme, nu depăşeşte echivalentul în lei a 200.000 Euro (100.000 Euro în cazul întreprinderilor care activează în sectorul transportului rutier de marfă în contul terților sau contra cost ). Aceste plafoane se aplică indiferent de forma ajutorului de minimis sau de obiectivul urmărit şi indiferent dacă ajutorul este finanţat din surse naţionale, bugetul de stat sau bugetele autorităților publice locale sau comunitare.

**(3)** Pentru a beneficia de prevederile prezentei scheme, persoanele juridice angajate parţial în activităţi economice, trebuie să ţină evidenţele contabile separate faţă de celălalte activităţi desfăşurate (contabilitatea trebuie să evidenţieze separat cheltuielile, veniturile şi rezultatele aferente acestei activităţi, nefiind permisă subvenţionarea încrucişată ).

**9.Modalităţi de implementare a schemei**

(1) Pentru a beneficia de prezenta schemă de ajutor, contribuabilii au obligaţia de a depune declaraţie de impunere însoţită de următoarele documente justificative:

a) Certificatul de performanţă energetică „clasa energetică A”

b)Certificatul internaţional „Clădirea verde” recunoscut la nivel mondial (LEED, BREEAM sau DGNB);

c) Procesul-verbal de recepţie la terminarea lucrărilor de investiţii eliberat de Serviciul de Urbanism;

d) Declaraţia de conformitate eliberată de Consiliul Român Pentru Clădiri Verzi;

e) Declaraţie pe proprie răspundere a reprezentantului legal al societăţii privind ajutoarele de minimis primite de întreprinderea unică în ultimul an fiscal şi în cei doi ani fiscali anteriori, fie din surse ale statului sau ale autorităţilor locale, fie din surse comunitare;

f) Ordinea acordării ajutorului este cea a depunerii cererilor însoţite de toate documentele enumerate mai sus**.**

**(2)**  Valoarea ajutorului de minimis se actualizează la valoarea de la momentul acordării pe baza ratei de referinţă publicată de Comisia Europeană în Jurnalul Oficial al Uniunii Europene. Echivalentul în euro al valorii facilităţii acordate / fiecare an, va fi stabilit la cursul de schimb al Băncii Naţionale a României valabil la data adoptării hotărârii prin care se aprobă facilitatea fiscală de către Furnizorul Schemei.

**(3)** Administratorul schemei va acorda un ajutor de minimis după ce va verifica, pe baza declaraţiei pe propria răspundere a întreprinderii, faptul că suma totală a ajutoarelor de minimis primite de întreprinderea unică pe parcursul unei perioade de trei ani fiscali, inclusiv anul fiscal în curs, fie din surse ale statului sau autorităţilor locale, fie din surse comunitare, nu depăşeşte pragul de 200 000 Euro (100.000 Euro pentru întreprinderile care efectuează transport rutier de mărfuri în contul terţilor sau contra cost) echivalent în lei.

**(4)** În cazul în care valoarea totală a ajutoarelor de minimis acordate unei întreprinderi unice pe o perioadă de 3 ani consecutivi, cumulată cu valoarea alocării financiare acordate în conformitate cu prevederile prezentei scheme, depăşeşte pragul de 200.000 Euro (100.000 Euro pentru întreprinderile care efectueaza transport rutier de marfuri in contul tertilor sau contra cost), echivalent în lei, solicitantul nu poate beneficia de prevederile schemei, nici chiar pentru aceea fracţiune din ajutor care nu depăşeşte acest plafon.

**(5)** In cazul fuziunilor sau al achiziţiilor, atunci când se stabilişte dacă un nou ajutor de minimis acordat unei întreprinderi noi sau întreprinderii care face achiziţia depăşeşte plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziţie rămân legal acordate.

**(6)** In cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, şi anume, în principiu, întreprinderii care preia activităţile pentru care au fost utilizate ajutoarele de minimis. In cazul în care o astfel de alocare nu este posibilă, ajutoarele de minimis se alocă proporţional pe baza valorii contabile a capitalului social al noilor întreprinderi la data la care separarea produce efecte.

**(7)** Ajutoarele de minimis acordate în conformitate cu prezenta schema pot fi cumulate cu ajutoarele de minimis acordate în conformitate cu Regulamentul (UE) nr. 360/2012 al Comisiei) în limita plafonului stabilit în regulamentul respectiv. Acestea pot fi cumulate cu ajutoare de minimis acordate în conformitate cu alte regulamente de minimis în limita plafonului de 200.000 euro (100.000 Euro pentru întreprinderile care efectuează transport rutier de mărfuri în contul terţilor sau contra cost) echivalent în lei.

**(8)** Ajutoarele de minimis nu se cumulează cu ajutoarele de stat acordate pentru aceleaşi costuri eligibile (legate de acelaşi proiect de investiţii) sau cu ajutoarele de stat acordate pentru aceeaşi măsură de finanţare prin capital de risc dacă un astfel de cumul ar depăşi intensitatea sau valoarea maximă relevantă a ajutorului stabilită pentru condiţiile specifice ale fiecărui caz de un regulament sau de o decizie de exceptare pe categorii adoptată de Comisie. Ajutoarele de minimis care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comi

**(9)** Serviciul de specialitate va verifica îndeplinirea condiţiilor prezentei Scheme.

**(10)** În cazul societăţilor comerciale care au ca obiect de activitate secundar, activităţi exceptate de prezenta schemă, se va verifica dacă în declaraţia pe propria răspundere se precizează expres că societatea nu desfăşoară activităţi comerciale dintre cele exceptate, prevăzute ca obiect secundar de activitate în actul de constituire al acesteia; în cazul în care în declaraţia pe propria răspundere se face referire doar la obiectul de activitate principal, se va solicita depunerea unei declaraţii complete, în care să se indice expres faptul că societatea nu desfăşoară activităţile exceptate şi se va verifica în contabilitatea beneficiarului dacă societatea obţine venituri din aceste activităţi. În cazul în care societatea nu desfăşoară activităţi din cele exceptate, dacă îndeplineşte condiţiile prevăzute în prezenta schemă, va beneficia de prevederile acesteia. În situaţia în care, în urma verificărilor, va rezulta că societatea efectuaeză activităţi din cele exceptate, înscrise ca obiect secundar de activitate în statut, aceasta nu va beneficia de ajutorul de minimis.

**(11)** În cazul în care contribuabilul nu este eligibil raportat la condiţiile prezentei scheme de ajutor de minimis, administratorul schemei de ajutor de minimis, prin serviciul de specialitate, îi comunică în scris acest lucru.

**10. Transparenţa şi monitorizarea prezentei cereri**

**(1)** Schema de ajutor de minimis va fi publicată integral pe site-ul Primăriei municipiului Dej.

**(2)** Municipiul Dej, în calitate de furnizor, are obligaţia de a face publică utilizarea integrală a bugetului alocat pentru această schemă.

**11.Reguli privind raportarea şi monitorizarea ajutorului de minimis**

**(1)** Furnizorul prezentei scheme de minimis va informa contribuabilii beneficiari cu privire la cuantumul ajutorului acordat în baza prezentei scheme şi despre caracterul său de minims, făcând referire expresă la Regulamentul Comisiei Europene nr. 1407/2013 privind aplicarea art. 107 şi art.108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene nr. L 352/24.12.2013.

**(2)** Raportarea şi monitorizarea ajutoarelor de minimis acordate în baza prezentei scheme se fac în conformitate cu legislaţia comunitară şi cu prevederile Regulamentului privind procedurile de monitorizare a ajutoarelor de stat, puse în aplicare prin Ordinul Preşedintelui Consiliului Concurenţei nr. 175, publicat în Monitorul Oficial al României, Partea I nr. 436/28.06.2007.

**(3)** Furnizorul de ajutor de minimis și beneficiarii de ajutor de minimis păstrează evidenţa detaliată a ajutoarelor acordate în baza prezentei scheme pe o durată de 10 ani de la data la care ultima alocare specifică a fost acordată în baza schemei.

Această evidenţă trebuie să conţină toate informaţiile necesare pentru a demonstra respectarea condiţiilor impuse de legislaţia comunitară în domeniul ajutorului de stat.

**(4)** Furnizorul are obligaţia de a supraveghea permanent ajutoarele de minimis acordate, aflate în derulare şi de a dispune măsurile care se impun în cazul încălcării condiţiilor instituite prin prezenta schemă precum şi prin legislaţia naţională sau europeană aplicabilă la momentul respectiv.

**(5)** Furnizorul, prin serviciul de specialitate are obligaţia de a transmite Consiliului Concurenţei, în formatul şi în termenul prevăzut de Regulamentul privind procedurile de monitorizare a ajutoarelor de stat, toate datele şi informaţiile necesare pentru monitorizarea ajutoarelor de minimis la nivel naţional.

**(6)** În cazul în care există îndoieli serioase cu privire la datele transmise de către furnizor, Consiliul Concurenţei poate să solicite date şi informaţii suplimentare şi, după caz, să facă verificări la faţa locului.

**(7)** În cazul în care furnizorul nu are date definitive privind valoarea ajutorului de minimis, acesta va transmite valori estimative.

**(8)** Erorile constatate de furnizor şi corecţiile legale, anulări, recalculări, recuperări, rambursări, se raportează până la 31 martie a anului următor anului de raportare.

**(9)** Furnizorul, prin Serviciul de impozite şi taxe locale, va transmite spre informare Consiliului Concurenţei prezenta schemă în termen de 15 zile de la data adoptării acesteia, conform art. 17 din O.U.G. nr. 77/2014 privind procedurile naţionale in domeniul ajutorului de stat, precum si pentru modificarea si completarea Legii concurentei nr.21/1996, modificată şi aprobată prin Legea 20/2015..

Șef serviciu

Ec. Marius Bogdan